55. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 44 της 31 Δεκ. 1965 / 17 Ιαν. 1966 (ΦΕΚ Α΄ 11) Περί επεκτάσεως των άρθρ. 1 και 2 του Νόμ. 4464/65 «περί τροποποιήσεως διατάξεων τινών του Υπαλληλικού Κώδικος κλπ.» επί του προσωπικού του Ταμείου Νομικών». Έχοντες υπ’ όψει: 1)τας διατάξεις της παρ. 11 του άρθρ. 2 του Νόμ. 4464/1965, 2)την υπ’ αριθ. 840/ 1965 σύμφωνον γνωμοδότησιν του Α.Σ.Δ.Υ. και 3)την υπ’ αριθ. 1034/1965 γνώμην του Συμβουλίου της Επικρατείας, προτάσει των Ημετέρων επί της Δικαιοσύνης και των Οικονομικών Υπουργών, απεφασίσαμεν και διατάσσομεν: Άρθρον μόνον.-1.Αι διατάξεις των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος» επεκτείνονται επί του προσωπικού του Ταμείου Νομικών. 2)Η κατά την παρ. 8 του άρθρ. 2 του Νόμ. 4464/ 1965 ειδική Επιτροπή συγκροτείται δια κοινής αποφάσεως των Υπουργών Οικονομικών και Δικαιοσύνης, αποτελείται δε εξ ενός μέλους του Ανωτάτου Συμβουλίου Δημοσίων Υπηρεσιών, υποδεικνυομένου υπό του Σώματος και δύο ανωτέρων υπαλλήλων των Υπουργείων Οικονομικών και Δικαιοσύνης. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 